Gai Cassi Longí (assassí de Cèsar) - Viquipèdia, l'enciclopèdia lliure\n2En la guerra contra els parts\n3En la guerra civil\n4La conspiració contra Cèsar\n5Intent de reconciliació amb el poble romà\n6Persecució a Àsia\nc. 82 aC\n42 aC (39/40 anys)\n15 març 44 aC assassinat de Juli Cèsar\nGai Cassi Longí Var i valor desconegut\nLuci Cassi Longí i Quint Cassi Longí\nDenari (42 aC) expedit per Cassi Longí i Lèntul Espinter, que representa el cap coronat de Libertas i al revers una gerra de sacrifici i lituus.\nGai Cassi Longí (llatí: Caius Cassius Longinus) va ser un magistrat romà, possible fill de Gai Cassi Longí Var. Seguidor del partit aristocràtic, va ser nomenat qüestor (53 aC), proqüestor (52 aC), tribú de la plebs (49 aC) i pretor peregrí (44 aC). Estava casat amb la Júnia Tèrcia (germanastra del Marc Juni Brut), dona que va viure fins a l'any 22 dC (ja en el regnat de Tiberi). Van deixar un fill, també de nom Gai Cassi Longí.\nMolts historiadors l'apunten com el maquinador de l'assassinat de Juli Cèsar. Esperava ser aclamat pel poble romà com a heroi que alliberava la població de la tirania, però va haver de fugir perquè s'el va considerar traïdor. El 42 aC, assetjat a Filipos per Octavi i Marc Antoni, es va suïcidar.\nDe petit ja va mostrar el seu disgust pels dèspotes barallant-se amb el fill del dictador Sul·la quan encara estava a l'escola. De jove va anar a l'illa de Rodes per estudiar filosofia amb el mestre Arquelau i aprendre grec.\nEs va casar amb Júnia Tèrcia, la filla de Servília Cepionis i, per tant, germanastra del conspirador Marc J Brut. Van tenir un fill, que va néixer cap a l'any 60 aC.\nEn la guerra contra els parts[modifica]\nEl 53 aC va ser qüestor de Cras durant la campanya contra els parts (53 aC) on es va distingir per la seva prudència i habilitat militar. Els seus encertats consells no van ser seguits per Cras. A la Batalla de Carrhae dirigia un ala de l'exèrcit romà i va recomanar estendre les línies per evitar un atac enemic als flancs i distribuir la cavalleria cap a les ales, i justament per no seguir aquest consell es va perdre el combat. Després del desastre, Cras va perdre l'esma, i Cassi i el llegat Gai Octavi van haver de conduir les restes de l'exèrcit. Els soldats van demanar a Cassi d'assolir el comandament suprem, però Cassi va refusar. Mort Cras en un incident armat menor per la suposada traïció dels guies, Cassi va tornar a Carres i va arribar a Síria per un altre camí amb 500 cavallers. Després de creuar l'Eufrates es va reunir amb l'exèrcit romà i va preparar la defensa de la província d'un possible atac part.\nEls parts van travessar el riu el 52 aC amb una petita força que Cassi va ser capaç de fer fora; llavors tenia, com a proqüestor, el govern de la província, ja que encara no havia estat nomenat un successor. El 51 aC els parts van creuar altre cop el riu amb un fort exèrcit dirigit per Osaces i Pacoros, fill del rei part. Cassi va creure convenient retirar-se cap a Antioquia amb bones defenses, i finalment els parts es van haver de retirar al no poder ocupar aquesta ciutat. En la seva retirada Cassi els va atacar i els va derrotar (setembre del 51 aC), batalla en la qual va morir Osaces (de les ferides, al cap d'uns dies) i després de la qual l'exèrcit part es va desbandar. Quan va arribar el nou governador Marc Calpurni Bíbul ja va trobar la província pacificada però va ser aquest governador qui va rebre l'agraïment del senat. Ciceró, governador de Cilícia, també va intentar restar mèrits a la victòria de Cassi.\nEl 50 aC era a Roma i s'esperava que seria acusat d'extorsió, però les tensions de la guerra civil a punt d'esclatar (entre Pompeu i Juli Cèsar) ho van impedir.\nEn la guerra civil[modifica]\nEl 49 aC va ser nomenat tribú de la plebs amb el suport del partit aristocràtic posant-se al bàndol de Pompeu mentre que el seu germà Luci es posava al bàndol de Juli Cèsar. Tot seguit va abandonar Itàlia amb els altres membres del partit cap a Grècia, seguint a Pompeu (gener/març). Se li va donar el comandament de la flota a Síria, Fenícia i Cilícia. El 48 aC va tornar amb els vaixells a Itàlia on, al port de Messana, va enfonsar 25 vaixells comandats per Marc Pomponi, fidel a Cèsar, i després 5 vaixells de l'esquadró de Sulpici i Libó. Encara estava a la zona quan va rebre notícies de la batalla de Farsàlia i es va retirar.\nVa ancorar a l'Hel·lespont i esperava poder convèncer el rei del Pont, Farnaces II, d'unir-se als pompeians; just en aquest moment va arribar la flota de Cèsar dirigida pel mateix Juli, i el va agafar per sorpresa, i tot i que les seves forces eren superiors, no va fer cap intent de resistir i es va rendir. Cèsar el va perdonar i encara el va fer un dels seus llegats.\nNo se sap si va prendre part a l'anomenada guerra alexandrina.\nEl 46 aC era a Roma, ja que no volia anar a Àfrica a combatre contra els seus antic amics, i es va dedicar a estudiar amb Ciceró. El 45 aC es va retirar a Brundusium esperant el resultat de la lluita a Hispània, per tornar a Roma quan s'anunciés la victòria del dictador. Tot i així Cassi mai va deixar de ser enemic secret de Cèsar.\nLa conspiració contra Cèsar[modifica]\nPintura de Vincenzo Camuccini representant l'assassinat de Juli Cèsar. Cassi va ser el primer en atrevir-se a clavar el punyal de cara i no per l'esquena, com van fer altres senadors.\nEl 44 aC va ser pretor peregrí i va rebre la província de Síria pel 43 aC. Va ser l'autor de la conspiració que va acabar amb l'assassinat de Juli Cèsar. Sembla que la lluita per la llibertat i la salut de l'estat eren els pretexts i que el que comptava era l'ambició personal. Ell va convèncer a Marc Juni Brut d'entrar a la conspiració.\nEl 15 de març del 44 aC va participar activament i sembla que el seu cop va ferir a Cèsar al pit, i va estimular als conspiradors que dubtaven. Segons alguns relats, Cassi desitjava haver matat a Marc Antoni al mateix tems que a Cèsar, però Brut el va dissuadir. Els conspiradors van fugir llavors i es van tancar a la ciutadella del turó Capitoli, mentre el poder suprem va caure en mans de Marc Antoni que tenia el suport de l'exèrcit de Lèpid estacionat prop de la ciutat. Un acord transaccional es va fer entre Marc Antoni i els conspiradors pel qual aquests van poder abandonar el Capitoli, però al funeral de Cèsar hi va haver aldarulls que van demostrar que no podien estar-se tranquils a Roma i molts van abandonar la ciutat. Malgrat tot, Cassi i Brut hi van restar, fins que els intents de l'anomenat pseudo-Mari van acabar amb la seva execució i llavors també van sortir de la ciutat (abril) cap al Laci i Campània.\nIntent de reconciliació amb el poble romà[modifica]\nEl senat, que no volia reconèixer que havien sortit de la ciutat (ja que com a pretors, un urbà i un peregrí, hi podien restar) va emetre un decret el 5 de juny pel qual se'ls encomanava anar a comprar gra a Sicília i Àsia. Cassi ho va interpretar com un insult més que com un favor. Al mateix temps van rebre Cirene i Creta com a províncies pretorianes, en compensació per les províncies de Síria (que Cèsar havia garantit a Cassi) i Macedònia (que Cèsar havia promès a Brut) que havien estat adjudicades a Dolabel·la i Marc Antoni.\nEn un intent per recuperar el favor del poble, Brut va celebrar els ludi Apollinares amb gran esplendor (juliol) i com que la cosa no va tenir l'èxit esperat, va abandonar Itàlia. Cassi i Brut van publicar un decret pel qual dimitien del seu càrrec de pretors i marxaven al desterrament per preservar l'harmonia de l'estat. No van anar a les províncies assignades sinó que Brut va anar a Macedònia i Cassi a Síria.\nPersecució a Àsia[modifica]\nA Àsia, Cassi va rebre el suport del procònsol Gai Treboni i el qüestor Publi Corneli Lèntul Espinter i va poder anar a Síria, on gaudia de gran reputació, i on va recollir un exèrcit considerable abans de l'arribada de Dolabel·la, i a més va rebre el suport de Quint Cecili Bas el pompeià i diversos generals, i quatre legions dirigides per Aule Al·liè, llegat de Dolabel·la, estacionades a Judea (43 aC); així disposava de dotze legions (a més de les tropes que ell mateix havia portat) i es podia enfrontar amb Dolabel·la.\nMentrestant el senat havia trencat amb Marc Antoni i va confirmar el nomenament de Cassi per la província de Síria, encarregant-li la guerra contra Dolabel·la. Aquest va matar Gai Treboni a Esmirna i va entrar a Síria l'abril del 43 aC). Va ser refusat davant Antioquia, però va poder ocupar Laodicea. Cassi no va tardar a recuperar la ciutat i Dolabel·la, abans de caure en mans dels seus enemics, va ordenar als soldats que el matessin. Els habitants de Laodicea i Tars, que s'havien sotmès a Dolabel·la, van haver de comprar el perdó amb contribucions monetàries força elevades.\nCassi es preparava per marxar contra Cleòpatra VII a Egipte però Brut va demanar ajut (octubre del 43 aC) perquè els triumvirs s'havien unit contra ell. Cassi va deixar al seu nebot Luci Cassi Longí com a governador a Síria amb una legió i amb la resta de les forces va anar a ajudar a Brut. Els dos homes es van trobar a Esmirna. Brut volia marxar a Macedònia i Cassi era partidari de reforçar Àsia amb el seu exèrcit i la flota, i reunir recursos mitjançant el saqueig. Aquesta segona opció va ser la que van adoptar i l'illa de Rodes, que havia donat suport a Dolabel·la, va ser atacada i conquerida i van executar els seus habitants principals. Va reunir un botí valorat en 8.500 talents. A això va seguir la imposició d'un fort tribut a la província d'Àsia per part de Cassi i el saqueig de les ciutats de Lícia per part de Brut.\nAl començament del 42 aC Brut i Cassi es van trobar a Sardes i els soldats els van aclamar com a imperators. Tenien diferències de criteri i segurament haurien trencat la seva aliança, però la situació els obligava a continuar units. Van creuar l'Hel·lespont, van entrar a Tràcia i finalment van arribar a Filipos a Macedònia, on va aparèixer Marc Antoni amb el seu exèrcit i deu dies després Octavi (August). Cassi i Brut van decidir evitar la batalla i minar als enemics per la manca de provisions, però les maniobres de Marc Antoni van imposar un enfrontament general. L'ala esquerra dirigida per Brut va derrotar les forces d'Octavi i va prendre el seu camp; però l'altra ala, dirigida per Marc Antoni, va derrotar les forces de Cassi i també va ocupar el seu camp. Cassi, suposant que tot estava perdut i desconeixent l'èxit de Brut, va suïcidar-se. Brut va enterrar al seu company al qui va anomenar "el darrer dels romans", i el va portar a Tasos.\nA Wikimedia Commons hi ha contingut multimèdia relatiu a: Gai Cassi Longí\n↑ Plutarc, "Vides paral·leles: Brutus", 9.1-4\n↑ Apià, "Guerres Civils", 4.67\n↑ Plutarc, "Vides paral·leles: Brutus", 14.4\n↑ Plutarc "Vides paral·leles:Cras", 28.1\n↑ Juli Cèsar, Bellum Civile 3.5.4, 7, 8, 15\n↑ Juli Cèsar, Bellum Civile III. 101\n↑ Suetoni "Cèsar", 63\n↑ Ciceró, Epistula ad Familiares, XV.19\n↑ Smith, 1870.b, p. 800.\n↑ Gai Vel·lei Patercle, 2.58.5\n↑ Plutarc, "Vides paral·leles: Brutus", 18.2-6\n↑ 12,0 12,1 12,2 Smith, 1870.b, p. 801.\n↑ Roddaz, 2000, p. 829-833.\n↑ Smith, 1870.c, p. 1172.\n↑ Plutarc, "Vides paral·leles", 44.2\nSmith, William. "Dictionary of Greek and Roman Biography and Mythology", volum III, 1870.b.\nSmith, William. "Dictionary of Greek and Roman Biography and Mythology", volum III, 1870.c.\nObtingut de «https://ca.wikipedia.org/w/index.php?title=Gai_Cassi_Longí_(assassí_de_Cèsar)&oldid=30025347»\nAssassins de Juli Cèsar\nJutges de Roma\nLa pàgina va ser modificada per darrera vegada el 16 abr 2022 a les 22:46.


Reconstrucció d'extremitats - Cirugia Estética Andorra\nTant la reconstrucció de les extremitats superiors com inferiors presenten unes particularitats mèdiques (etiologia, anatomia, tècnica, etc.) completament diferenciades.\nOperació de les extremitats superiors\nL’extremitat superior està dissenyada per proporcionar a l’ésser humà la capacitat d’interactuar amb l’entorn i modificar-lo. Anatòmicament presenta un gran nombre de músculs i els seus respectius tendons que a nivell de la mà representen la màxima complexitat a nivell funcional que es pot trobar dins del sistema múscul-esquelètic.\nLa vascularització de l’extremitat superior es diferencia de l’extremitat inferior per un sistema venós superficial dominant respecte a l’profund, i per un sistema nerviós perifèric imminentment superficial.\nLa patologia tumoral és poc freqüent en comparació amb l’extremitat inferior, sent la traumàtica i la iatrogènica les dues principals causes de desordres a aquest nivell.\nOperació de les extremitats inferiors\nL’extremitat inferior ha derivat durant l’evolució de l’espècie humana en uns grups musculars summament potents específics per suportar grans càrregues i realitzar molts moviments de llarg recorregut i poca precisió.\nEn canvi la major velocitat de les motocicletes, la pràctica creixent dels esports d’aventura (salt de pont, bicicleta de muntanya …), l’augment de trànsit de vehicles etc. fan que àrees del nostre cos que són difícils de protegir siguin freqüentment lesionades com passa amb les cames. El fet que siguin traumatismes d’alta energia provoca que no només patirem unes fractures òssies sinó que tindrem una gran destrucció de teixits tous (pell i músculs). Per tant els cirurgians ortopedes i traumatòlegs necessiten de l’ajuda dels cirurgians plàstics per poder tractar correctament les fractures obertes de les extremitats, les osteomielitis o les cicatrius inestables.\nD’altra banda l’augment de l’esperança de vida també comporta l’aparició d’un major nombre de problemes com les úlceres tròfiques secundàries a malalties degeneratives i vasculars, i com no, un major risc de tumors de parts toves com els sarcomes.\nTots aquests tipus de patologies necessiten el tractament del cirurgià plàstic per així poder aconseguir una curació i poder viure amb una qualitat de vida acceptable. Fins fa uns anys les tècniques quirúrgiques per poder solucionar aquests problemes tenien grans limitacions i sovint deixaven unes seqüeles importants. Avui dia la microcirurgia ens permet reconstruir les extremitats transferint el teixit més apropiat d’una part de el cos a una altra, unint gots que sovint tenen un diàmetre menor a 1 mil·límetre.\nA tall d’exemple, si ens cal teixit muscular per cobrir el terç distal de la cama, com passa en les fractures obertes de tíbia, podrem utilitzar un múscul prescindible de la seva funció com pot ser el múscul dorsal ample, que traslladarem de l’esquena, com si d’un trasplantament es tractés, a la cama, unint les artèries, venes i nervis de l’penjoll muscular als de la cama.\nSi ens cal únicament cobertura cutània, com en les úlceres tròfiques, tumors … podem utilitzar les tècniques més noves de la microcirurgia de perforants. Aquestes tècniques ens permeten transferir teixit d’una part de el cos a l’altre amb el mínim sacrifici anatòmic per al pacient, obtenint uns magnífics resultats i facilitant el poder viure amb la millor qualitat de vida possible.


La Guàrdia Urbana desallotja l’acampada de plaça Universitat a Barcelona | Catalunya | EL PAÍS Catalunya\nBarcelona 20 NOV 2019 - 08:36\tCET\nDesenes d'agents de la Guàrdia Urbana han desallotjat aquest dimecres a la matinada l'acampada que el 30 d'octubre es va instal·lar a la plaça Universitat de Barcelona com un més dels actes de protesta contra la sentència del procés. El cos policial ha fet almenys dues detencions en una actuació que ha generat moments de tensió entre els agents i els joves acampats.\nAl voltant de la una de la matinada els agents han accedit a la plaça per la Gran Via i han obligat uns 70 joves a abandonar la zona. El màxim responsable de Guàrdia Urbana, Evelio Vazquez, ha dirigit l'operatiu des de la mateixa plaça Universitat.\nFinalitzen així els 22 dies d'història de l'acampada, que s'hi va instal·lar el 30 d'octubre per reivindicar “l'amnistia dels independentistes presos, l'autodeterminació de Catalunya i un futur digne per a l'autoanomenada Generació 14-O”, en al·lusió al dia en què es va fer pública la sentència del procés.\nCinc dies abans de les eleccions generals del 10 de novembre la Junta Electoral de Barcelona va descartar desallotjar el campament sempre que no impedís l'accés al col·legi electoral de l'edifici històric de la Universitat de Barcelona i no hi hagués símbols polítics a la zona. La decisió de la junta electoral es va celebrar com una victòria i dies abans de les eleccions més de 500 tendes ocupaven la zona, que mantenien tallades la ronda de Sant Antoni i la Gran Via. Fins a 3.000 persones van arribar a participar en els actes de l'acampada en els moments més àlgids.\nEl declivi de la protesta va començar dos dies abans de les eleccions. La tarda del 8 de novembre una tensa assemblea va acabar amb desenes de joves abandonant la protesta. Les joventuts d'ERC i la CUP van anunciar que l'acció havia de finalitzar i s'havia de traslladar als barris.\nEnfrontament entre @barcelona_GUB #Barcelona i acampats plaça Universitat pic.twitter.com/wl14zkenkk\n— Alfonso Congostrina (@alfcongostrina) November 20, 2019\nA l'acampada van quedar unes desenes de joves d'ideologia més propera a l'anarquisme i amb reivindicacions heterogènies entre les quals destacaven la petició de dimissió del conseller d'Interior Miquel Buch, la lluita contra els desnonaments i la reivindicació del feminisme i antifeixisme, juntament amb el dret a l'autodeterminació.\nL'acampada es va convertir en un problema d'espai públic i la pilota va quedar llavors sobre la teulada de l'Ajuntament de Barcelona. El tinent d'alcalde de Seguretat, Albert Batlle, va admetre dilluns que estava negociant amb Interior què havia de fer amb l'acampada. L'Ajuntament va deixar en mans dels Mossos i els agents la decisió del moment més oportú per desallotjar l'acampada, que finalment ha estat aquesta matinada.


Floradi Rooms Mesta Grècia - Ofertes d'hotels amb els MILLORS DESCOMPTES EN LÍNIA\nMesta, Mesta, Mesta, Grècia, 82102 - Excel·lent ubicació - Veure al mapa\nMés informació sobre Floradi Rooms\nConvenientment situat a Mesta, Floradi Rooms és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Floradi Rooms, l'excelent servei i instal.lacions superiors faran de la vostra estada una experiència inoblidable. Per a la comoditat i comfort dels seus clients, l'hotel ofereix magatzem d'equipatge, habitació familiar, lloguer de cotxes, biblioteca, lloguer de bicicletes.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, aparell de televisió, cuina americana, nevera a cada habitació. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Floradi Rooms és una selecció idònia per a la vostra estada a Mesta.


Viure les Nacions Unides des de dins - ESCI-UPF News\n“És vivència, és consciència internacional, és creixement personal”\nLaia Hoyos epresentant l’Índia en el comitè ECOSOC durant l'EuroMUN a Maastricht. / Foto: Laia Hoyos\nSempre m’han interessat els moviments socials, la història i distribució dels països, i l’organisme que engloba aquests interessos és l’Organització de les Nacions Unides.\nLa passada tardor se’m va presentar l’oportunitat d’inscriure’m en el curs que oferia UNSA (United Nations Student’s Assembly) impartit a la Universitat Pompeu Fabra sobre l’organització i política de les Nacions Unides durant un mes. Al finalitzar-lo, vam passar a la part pràctica realitzant una primera simulació de MUN. Els MUN (Model of United Nations) simulen l’activitat de les Nacions Unides i dels seus comitès on cada estudiant defensa un país en un tema de discussió concret, estiguis o no d’acord amb la seva posició. L’objectiu final és arribar a escriure una resolució a través d’un exercici de diplomàcia, diàleg i dures negociacions amb altres països. A més a més, si transgredeixes alguna de les normes del procediment, pagues un “funny punishment”.\nPosteriorment, dels participants en el curs, s’escullen unes 30 persones amb l’objectiu de becar-les per poder anar a realitzar un MUN a un altre país. Afortunadament, van concedir-me la beca per anar a Maastricht (EuroMUN) representant l’Índia en el comitè ECOSOC (Consell Econòmic i Social). Però no tot es resumeix en llargs debats durant quatre dies. Els delegats i delegades també sabem divertir-nos participant en actes socials! Des de nits de gala fins a karaokes, fent amistat amb estudiants d’arreu del món, on el que ens unia era el mateix objectiu: treballar conjuntament sobre situacions globals.\nDesprés de l’enriquidora experiència de l’EuroMUN, el grup que vam marxar des de Barcelona vam fer una parada a Brussel·les de dos dies, on vam visitar les instal·lacions de l’OTAN, tenint l’oportunitat de reunir-nos amb el tinent general de les forces aèries d’Espanya i la Comissió Europea.\nCom actual membre d’UNSA, vull plantejar aquesta experiència no tan sols com una vivència personal increïble, sinó com un missatge encoratjador a totes aquelles persones que us atrauen els moviments internacionals, que voleu saber qui “talla el bacallà” i quines són les funcions de cada organisme o, si més no, tenir l’oportunitat de poder interpretar la postura d’un país i comprendre millor el seu posicionament global. Considero que sent estudiants d’un grau de caire internacional, hauríem d’endinsar-nos més en una part pràctica de cultura internacional per afegir-la en la nostra motxilla d’aprenentatge. I aquesta és una gran oportunitat!


KATHIE LEE GIFFORD KIDS: CONEGUEU LA FILLA CASSIDY I EL SON CODY - FAMÍLIES FAMOSES\nEls 2 nens de Kathie Lee Gifford ja són grans! Conegueu Son Cody i Daughter Cassidy\nPot ser difícil fer malabars amb la paternitat i el treball, però Kathie Lee Gifford va fer que sembli fàcil mentre criava els seus dos fills i treballava com un Avui Els amfitrions més emblemàtics des de fa més d’una dècada. Des de sortint del programa matinal de la NBC el desembre de 2018, l’antiga estrella gaudia de temps lliure amb el seu fill Cody Gifford i filla Cassidy Gifford .\nVegeu les fotos més boniques de Kathie Lee Gifford amb la seva estimada mare amb els seus fills\nLa personalitat de la televisió, amb qui comparteix la seva bella cria difunt marit Frank Gifford - Ha demostrat moltes vegades que té una relació sorprenent amb els seus fills. Els nens de Kathie fins i tot van honrar la seva mare de la manera més especial durant el seu darrer episodi a Avui a l’abril del 2019.\nAmb motiu dels seus 11 anys de carrera, Cody i Cassidy van aparèixer a l’èxit del programa matinal i van compartir un emotiu vídeo casolà. Els kiddie de Kathie es van precipitar sobre com d’orgullosos estan de la seva famosa mare, mentre l’enfadador clip que es va reproduir durant el programa.\na quina hora tanquen les botes\nQuant costava el salari 'Avui' de Kathie Lee Gifford? Descobreix-ho!\n«Per a tu, la mare és una llegenda de la televisió. Per a nosaltres, és una mare llegendària ', es va meravellar Cody mentre Cassidy va entonar dolçament:' La més gran lliçons de vida que personalment he après de la meva mare [és si] tens un pols, tens un propòsit. »\nCody també va revelar un altre consell útil que la seva mare li va ensenyar. «El millor consell que he rebut de la meva mare va ser realment del seu pare, Pop Pop, i ell li va dir a una edat primerenca que trobés alguna cosa que li encantés fer i després esbrinés una manera de cobrar-lo», va explicar. .\nque és el germà de Shirley Maclaines\nTot i que ser mare soltera de dos nens adults ha estat molt més difícil després del marit de Kathie va morir f un atac de cor als 84 anys l'agost del 2015, va dir una font Cada setmana més a prop el Animals de festa l'autor no es podia sentir més beneït.\nque té data amb Julia Roberts\n«Sempre està en mode d'agraïment», el privilegiat exclusivament compartit. «Enyora a Frank desesperadament cada dia, però està sana, els seus fills prosperen i li encanta la seva vida».\nDesplaceu-vos per la galeria següent per conèixer els nens de Kathie, Cody i Cassidy.\nimatges de robin mcgraw\nquan es va fer la Ventafocs\nmal funcionament del ball amb les estrelles\nfotos recents de Burt Reynolds\nMor el nuvi d'Edwards de Grey's Anatomy\nray liotta i dona\nsegon marit de Debbie Reynolds


L’arròs integral | Receptes Maica\n← La Diada – L’Onze de Setembre\n31a Mostra de Vins i Caves de Catalunya →\nMenja arròs integral.\nSí, sembla un cereal humil i d’estar per casa, però les seves propietats nutricionals i terapèutiques són impressionants. Tampoc us penseu que fa miracles… però Déu n’hi do. Diu l’Enciclopèdia Catalana que l’arròs (Oryza sativa) és una planta herbàcia anual de tija en canya, erecta… La definició continua, naturalment, però a efectes pràctics tot això no té cap importància: el que realment ens importa és que l’arròs integral és segurament un dels cereals clau per aquells que estigueu interessats en menjar de forma saludable.\nD’entrada, l’ortodòxia: l’arròs integral, que es cultiva a la Xina des fa uns 7.000 anys i que és el segon cereal més consumit al món després del blat, és una fantàstica font d’energia: aporta hidrats de carboni complexos, que proporcionen glucosa a l’organisme de manera força ràpida i sostinguda en el temps, mantenint així els nivells de sucre a la sang constants. Això, que pot semblar una ximpleria, és una qualitat bàsica d’aquest cereal, fonamental pels diabètics. Durant molts anys aquest ha estat un tema controvertit, perquè s’ha considerat que els hidrats de carboni en general i els cereals en concret, provocaven desequilibris en el nivell de sucre. I tenien raó, perquè els estudis es feien amb hidrats simples com el sucre blanc, i amb cereals refinats com l’arròs blanc, d’escàs valor nutricional. Però els últims estudis han arribat a la conclusió que els hidrats de carboni complexos i ens especial l’arròs integral produeixen aquest efecte beneficiós que explicàvem.\nDit això: l’arròs integral també proporciona vitamines (sobretot del grup B: B1, B2, B6 i vitamina E), greixos (que ningú s’espanti: greixos saludables i, per tant, indispensables), proteïnes i minerals, en especial potassi, fòsfor i magnesi i en menor mesura calci, sodi i seleni. I, per cert, els celíacs se’l poden menjar sense problemes perquè no conté gluten.\nFins aquí, com deia, la part més ortodoxa. Però hi ha més. Com sabem, un aliment és més que la suma dels seus nutrients: d’aquest plus en diem energia vital o bioenergia, que és la qualitat intrínseca d’un aliment. Tots els grans tenen la capacitat de ser plantes i aquest potencial amaga enormes beneficis per la nostra salut i pel nostre equilibri energètic, que són, en definitiva, dues cares de la mateixa moneda. Des d’aquest punt de vista, l’arròs integral és un cereal molt equilibrat, cosa que ens permet consumir-lo de forma habitual.\nLes seves propietats són inesgotables i farem una pinzellada de les més bàsiques: aporta energia, harmonitza i regula l’organisme, construeix teixits i té un efecte positiu sobre el sistema digestiu, en especial l’intestí gruixut. També enforteix el pàncrees i la melsa, expulsa toxines i es pot fer servir en casos de diarrea, nàusees i per combatre els efectes de la diabetis. També és beneficiós pel sistema nerviós: segons la medicina asiàtica, l’arròs integral té un efecte calmant. Traduït en termes de medicina occidental, aquesta propietat pot tenir a veure amb les vitamines del grup B i amb els minerals que conté. En un altre article parlarem dels antioxidants de l’arròs integral i d’altres nutrients que el converteixen en un veritable súper-gra.\nEl doctor Jorge Pérez-Calvo, especialista en dietoteràpia i en medicina xinesa, entre d’altres coses, en recomana el consum en els casos en què un se senti “aclaparat per les circumstàncies o es noti poc lúcid i vugui fer un canvi important per solucionar problemes o situacions difícils”. També és un cereal ideal per treballar i estar concentrat: en casos de molta feina, el plat ideal és tres parts d’arròs integral per una de llegum, acompanyat de verdures d’arrel bullides. L’efecte és immediat. Paraula.\nEn tots els casos, parlem d’arròs integral, naturalment: l’arròs blanc és un cosí germà pobre, que ha estat despullat de bona part de les seves vitamines, proteïnes i greixos, que són a la testa del gra. En el procés de refinat, l’arròs perd el 10% de les proteïnes, el 84% dels greixos i el 70% de les sals minerals, i bona part de les vitamines del complex B. En tot cas, la nutricionista Jordina Casademunt ja farà un article enfrontant l’arròs integral amb l’arròs blanc. Però ja us avanço que no hi ha color.\nHeus aquí la principal raó que fa que l’arròs blanc triomfi en la cuina domèstica sobre l’arròs integral: el temps de cocció. Però amb una bona organització i uns quants trucs, veureu que preparar arròs integral no és tan complicat i que paga la pena invertir-hi una mica més d’esforç, no només des del punt de vista de la salut: el paladar també ho agrairà, perquè els grans integrals tenen una textura i uns matisos de gust molt interessants.\nExisteixen diferents tipus de gra i cadascun té propietats específiques. En general, es recomana menjar l’arròs de gra rodó a l’hivern i el de gra llarg o mitjà a l’estiu, perquè les seves qualitats energètiques són diferents. En tots els casos, el gra ha de ser integral i s’ha de rentar bé abans de cuinar-lo o, si és possible, deixar-lo en remull amb un tros d’uns cinc centímetres d’alga kombu per potenciar algunes de les seves propietats i per eliminar l’àcid fític. Si es vol, es pot torrar lleugerament abans de la cocció. A l’hivern, és millor fer-lo a l’olla a pressió, però si no en teniu una no cal que correu a comprar-la. A la secció de receptes n’anirem afegint algunes de bàsiques amb arròs integral. Només un consell: com amb la resta de grans integrals, és important cuinar-lo bé per poder digerir i assimilar bé tots els seus nutrients.\n2 tasses grans d’arròs integral biològic\n2 tasses grans d’aigua mineral per cada tassa d’arròs\nTemps de cocció: 50 minuts.\nDeixeu en remull una hora i mitja o fins i tot tota la nit abans de cuinar-lo, amb l’alga kombu.\nLlenceu l’aigua del remull, renteu bé l’arròs. Si no podeu deixar-lo en remull o us n’oblideu, torreu-lo lleugerament a l’olla després de rentar bé l’arròs.\nPoseu l’aigua a bullir. Quan bulli, afegiu l’arròs a l’olla amb l’alga kombu i una mica de sal (un xic per cada tassa).\nQuan torni a arrencar el bull, tapeu l’olla i reduïu el foc a la mínima potència que permeti l’arròs seguir bullint a poc a poc. Oblideu-vos-en durant 50 minuts. El gra ha de quedar molt cuit i sense aigua.\nPosted on 16 Setembre 2011 1 Comentari\nAquesta entrada s'ha publicat en Alimentació i salut i etiquetada amb L’arròs integral. Afegiu a les adreces d'interès l'enllaç permanent.\t← La Diada – L’Onze de Setembre\nOne response to “L’arròs integral”\tAnna de Llepadits\n21 Setembre 2011 a les 1:58 pm\nRespon\tHola!! enhorabona pel nomenaments als premis, us ho mereixeu!! i enhorabona per la recepta, jo en faig sempre d’arrós integral!


Sant Jordi – Reial Societat Arqueològica Tarraconense\nTag Archive: Sant Jordi\nButlletí i butlletins\nAhir dimarts, 25 d’abril, es va presentar el darrer volum del Butlletí Arqueològic (Vols. 36-37) a la sala dels Serveis de Cultura de la Generalitat de Catalunya. La presentació la va fer el Sr. Francesc Roig i Queralt, soci de la nostra entitat i president de Càritas Catalunya, qui va fer una glosa dels continguts del volum, comentant que du un “pòrtic” amb la dedicació al nostre president d’honor, Rafael Gabriel Costa i un tancament amb l’obituari del qui fou president de l’entitat Jordi Rovira Soriano, que signa el director del Butlletí Jordi López.\nA l’estela de la celebració de la diada de Sant Jordi d’enguany, Francesc Roig va dedicar unes paraules al món del llibre i l’esforç que fa la societat d’editar la nostra publicació com a un llibre, de tapa dura i tela vermella, en la línia que acostumen altres publicacions europees com els “jahrbuch” o “yearbook“.\nRecordem als socis que no hagin recollit els seu butlletí que es troben disponibles a la nostra seu. A més us fem avinent que resten exemplars d’anys anteriors també disponibles, tant dels actuals com de quan l’edició es feia en rústica (veure foto), per a qui vulgui completar la col·lecció.\nPersones interessades que no siguin membres de la societat poden adquirir els volums sobrants a un preu mòdic.\nrsat 26 d'abril de 2017 GeneralButlletins, Sant Jordi 0 Read more >\nPer motiu de la festivitat de Sant Jordi, demà diumenge 23 d’abril la RSAT estarà oberta de 10.00 a 14.00h. per a tothom. Hi haurà una oferta de llibres…per donar i vendre.\nrsat 22 d'abril de 2017 Generalllibres, Portes obertes, Sant Jordi 0 Read more >\nSant Jordi – 2016\nAquest proper dissabte 23 d’abril hi ha una Jornada de Portes Obertes a tots els centres que depenen del Museu Nacional Arqueològic de Tarragona −Museu Arqueològic (plaça del Rei, 5), Museu i Necròpolis Paleocristians (Av. de Ramón y Cajal, 84), Vil·la romana dels Munts (Altafulla) i Vil·la romana de Centcelles (Constantí), que es podran visitar de manera gratuïta en el seu horari habitual, així com les exposicions “La moneda en època romana” i “Meet me there”, al Museu Arqueològic (plaça del Rei, 5)\nUna cosa més a fer per Sant Jordi.\nrsat 21 d'abril de 2016 GeneralMNAT, Sant Jordi 0 Read more >\nÉxit del monòleg “Buenaventura” (Tàrraco Viva)


Submarinisme | Premier Gran Hotel Reymar & Spa\nCom a centre acreditat per PADI, Premier Gran Hotel Reymar & Spa és una bona base per fer els primers passos en l’aprenentatge de busseig, o per aconseguir qualificacions addicionals. El nostre centre totalment equipat i els nostres instructors certificats per PADI fan que tots els aspectes del busseig estiguin meticulosament organitzats i acuradament controlats.\nLa Costa Brava és un dels llocs d’immersió més grans d’Espanya: aigües cristal·lines, petites cales i curioses roques que la converteixen en un lloc idíl·lic per realitzar activitats de busseig i snorkel, i altres relacionades amb el mar.\nLa Platja de la Mar Menuda, situada directament davant de l’hotel, compta amb una àmplia varietat de vida submarina: pops, llagostes, congres i morenes i el peix escorpí entre d’altres.\nUna mica més lluny, poden anar amb els vaixells de busseig a les Illes Medes, una reserva marina al bell mig de la Costa Brava, on ha augmentat la població marina a causa de la prohibició de la pesca.\nOferim cursos PADI en associació amb un centre de busseig local, Andreas Diving, tant per principiants, com o per a experts a fi de millorar la seva tècnica i qualificació. Sempre per poder aprendre en mans de professionals ben qualificats.


Balanç positiu de les accions de l'Acord Social 2016 | Ajuntament de Sant Joan Despí\nInici/Despí Notícies/Balanç positiu de les accions de l'Acord Social 2016\n11/01/2017 - Acció social\nUna de les dades més positives és que Sant Joan Despí, amb un 10,4% d'atur, és la població de més de 30.000 habitants del Baix Llobregat amb la desocupació més baixa, un índex que està per sota de la mitjana comarcal (un 12,6%) i provincial (un 12,78%). També cal destacar la reducció, en un 47,8%, de l'atur juvenil que ara és del 7,1%, gairebé la meitat que les mitjanes comarcals i provincials, amb un 13,09% i un 12.92% respetivament. En el cas dels aturats de llarga durada, l'índex s'ha reduït en un 20,27% respecte al 2015, mentre que el registrat al Baix Llobregat ha estat del 15,66%. En aquest darrer any a Sant Joan Despí s'han contractat 165 persones a través de plans d'ocupació. Les dades relatives a l'atur han estat facilitades per l'Observatori Comarcal del Baix Llobregat i la Diputació de Barcelona.\nDurant la seva intervenció, l'alcalde, Antoni Poveda, ha destacat la feina de l'Ajuntament i de la resta d'administracions per reduir l'atur i incentivar l'economia “amb propostes per promoure l'ocupació en tots els sectors; programes de formació ocupacional, plans d’ocupació i orientació de les persones aturades. Però a aquestes mesures que han estat d'urgència perquè la situació així ho requeria, hem de sumar més d'estructurals, com la formació i preparació de la ciutadania, factor clau en el desenvolupament social i econòmic”.\nA més de les dades relatives als programes ocupacionals, en aquest darrer any també s'han fet actuacions en l'àmbit del comerç i l'empresa amb accions formatives, campanyes de dinamització i incentius a la contractació i posada en marxa de nous negocis.\nEn l'àmbit de l'atenció social s'ha intentat donar resposta al màxim de persones que es troben en situacions de vulnerabilitat. Tal i com ha comentat la tinenta d'alcalde d'Acció Social, Margi Gual, “hem detectat que el que abans era una situació puntual d'emergència s'està cronificant. A les famílies els hi costa més sortir d'aquesta situació degut sobretot a la precarietat laboral o la manca de feina”. La pobresa energètica i l'accés a l'habitatge apleguen la majoria d'ajudes i consultes. Així, s'han atès 382 casos de problemàtiques relacionades amb l'habitatge; s'han tramitat 102 ajudes urgents per atendre pagaments relacionats amb la vivenda i s'han tramitat 212 ajudes al lloguer a l'Oficina Local d'Habitatge. En l'àmbit social també s'han destinat més de 55.000 euros en 723 ajudes a la pobresa energètica; més de 150.000 euros a atendre 430 famílies amb vals d'alimentació i s'han donat 112 ajudes a la subsistència bàsica de les famílies. També s'han donat 510 beques per a casals d'estiu, colònies i activitats extraescolars.\nAquestes són només algunes de les dades més rellevants del balanç de les mesures de l'Acord Social en 2016 que, d'altra banda, conclou que tot i que queda molta feina a fer, les iniciatives fetes en els darrers anys estan donant els seus fruits.\nA l'Acord Social estan representats els partits polítics (PSC, SíSePuedeSíqueEsPot, ERC-MES-AM, Ciutadans, ICV-EUiA-E, PP i CiU) a més dels agents socials i econòmics (sindicats CCOO i UGT, PIMEC, Federació d'Associació de Veïns i Veïnes del Baix Llobregat; l'Associació de Propietaris i Industrials del Polígon Fontsanta; l'Associació de Comerciants Activa Despí i d'APTA, associació de parats i treballadors en actiu de Sant Joan Despí).


El català Carlos Muñoz continua la seva preparació a USA\nEl genet català, Carlos Muñoz, continua la seva exitosa preparació que està realitzant en els Estats Units, i aquest darrer cap de setmana va conquerir el triomf en un concurs de categoria nacional i que es va desenvolupar a l’Estat de New Jersey.\nEn aquesta competició, el català va conquerir el triomf en les dues proves corresponents el Medium Tour Intermedia A . El primer dia de competició, el català, a lloms de First Fisherman, un cavall Hannoverià de 12 anys, va obtenir una mitjana de 74.000%, aconseguint la primera posició. El dia següent, el català va tornar a comandar la classificació, en aquesta ocasió aconseguia una millor puntuació arribant fins el 76.000%. Després d’aquest magnífic resultat, el català continua amb la seva preparació que té com a objectiu per aquesta temporada finalitzar l’any competint en Gran Premi. De moment, la seva estada els Estats Units està sent molt satisfactòria i continua amb pas ferm per aconseguir els seus objectius més immediats.


ciència ficció | L'agenda de la cultura científica\nQuè tenen en comú l’Hospital de Sant Pau, la curiosa casa Planells, la font màgica de Montjuïc, el Parc de Recerca Biomèdica, les clavagueres de Barcelona i un centenar i escatx d’edificis més? La resposta és que tots ells són emplemàtics per algun motiu i que obriran les seves portes el dissabte 19 i diumenge 20 d’octubre amb motiu de la celebració d’una nova edició del 48h Open House Barcelona. Molts d’aquests edifics i instal·lacions tenen una estreta vinculació amb la ciència, la tecnologia i el medi ambient. Us aconsello que aprofiteu l’ocasió per ficar el nas a aquells recintes on la resta de l’any no teniu oportunitat de visitar. En aquest mapa podeu consultar què visitar. L’esdeveniment val molt la pena però aplega a bastanta gent, pel què us aconsello que organitzeu les visites amb temps.\nUna altra recomanació: el proper dissabte, el Centre de Cultura Contemporània de Barcelona inaugura un interessant cicle de conferències on s’abordarà la contribució de la cultura en l’evolució biològica de la nostra espècie, la humana. La inauguració serà a càrrec de Jared Diamond, biòleg, biogeògraf, divulgador, investigador de la Universitat de California a Los Angeles i premi Pulitzer el 1998 amb el llibre “Guns, germs, and steel“. Diamond pronunciarà la xerrada “El risc i el perill. Què podem aprendre de les societats tradicionals?”, la qual comptarà amb la moderació de Joandoménec Ros, catedràtic d’Ecologia a la Universitat de Barcelona i president de l’Institut d’Estudis Catalans. En aquest enllaç podeu consultar el programa complet del cicle.\nEtiquetes: agenda, aigua, antàrtida, astronomia, biodiversitat, biologia, bolets, canvi climàtic, ciència, ciència ficció, cinema, climatologia, computació, cuina, cultura, ecologia, energia, enginyeria, física, fotografia, genètica, genòmica, geografia, geologia, medi ambient, micologia, mineralogia, natura, ocells, religió, robòtica, salut, tecnologia, urbanisme, ximpanzès\nObservació al planetari “El màgic cel d’hivern” a la tarda, organitzada al @mgciencies #Granollers ow.ly/USopW 16 hours ago\nA les 19h, xerrada “El Sol, la nostra estrella" #20aSetmanaCiència #AnyInternacionaldelSol #Banyoles ow.ly/TSYn7 @museusbanyoles 16 hours ago\nDemà a les 8.30h, jornada d’anellament científic d’ocells "Fes reviure el #Ripoll" @adenc ow.ly/V3wYx 17 hours ago\nA les 16:30, taller infantil "Els ous de la Pepa" al Delta de l'Ebre ow.ly/R9glX via @catfundacio 19 hours ago


Mas ni li agafa el telèfon a Zapatero\nEl líder de CiU, Artur Mas, no li agafa el telèfon a Zapatero. Així ho ha desvetllat ell mateix en una visita a Gandesa, on s'ha interessat pels vins de Denominació d'Origen Terra Alta. I és que amb el Govern central vol "la màxima distància".\nMas ha assegurat que dimecres a la nit "Zapatero va intentar parlar amb mi dimecres a la nit a través d'una tercera persona, després d'haver parlat amb Duran". I no li va agafar: li va fer entendre a aquesta tercera persona que "no tinc res a comentar amb Zapatero".\nEl president de CiU ha destacat que "al govern de Zapatero no ens hi uneix res i jo personalment encara menys. És evident que el govern no pot durar dos anys més, perquè si dura més amb Zapatero al davant anirà malament".\nRespecte a l'abstenció de CiU en la votació, ha indicat que "no ens vam abstenir per apuntar-nos un punt o perquè ens entusiasmin les coses que fan els socialistes. Més aviat al revés, en Duran ho va deixar molt clar: ho fan molt malament. Ens han situat a la cua de la UE".\nMas ha subratllat que "vam haver de fer un acte d'híperresponsabilitat davant de la irresponsabilitat del senyor Montilla i els seus companys socialistes que han posat el país en perill de caiguda imminent com Grècia".


Altafulla presenta una oferta de casals doble per aquest estiu\nEl lleure educatiu i l'esport són la base d'ambdues propostes que s'inicien el 28 de juny i per a les que les inscripcions ja són obertes\nA partir del dia 28 de juny els nens i nenes de la vila poden gaudir del lleure educatiu i de l'esport en dues propostes a les que poden apuntar-se durant tot l'estiu i en diversos períodes estructurats setmanalment. És adir, que qui ho desitgi es pot apuntar al casal esportiu fins al 10 de setembre, que és quan finalitza o combinar, per exemple, alguna setmana eminentment esportiva amb una altra en el casal de lleure. Qualsevol opció és vàlida per fer que els infants de la vila, i els que no ho són, també, puguin ocupar les seves vacances d'estiu gaudint amb els seus companys de l'escola i amb altres de nous i compartir experiències amb un ampli ventall d'activitats.\nAquest dijous s'ha presentat oficialment l'oferta de casals d'estiu impulsats per les regidories de joventut i d'Esports, encapçalades pel coalcalde Jordi Molinera i pel regidor Àlex Cañas, respectivament.\nL'edil Cañas ha explicat que la proposta dels casals vol ser tan variada com sigui possible per donar resposta a les necessitats dels infants, en unes vacances d'estiu que, sovint, es fan llargues.\nQuant al campus d'estiu 'Un món de jocs tradicionals', que dirigeix tècnicament el Consell Esportiu del Tarragonès, s'organitza en onze torns setmanals que van des del 28 de juny al 10 de setembre i es desenvoluparà entre el pavelló, la piscina i l'Escola El Roquissar. El casal esportiu s'adreça a infants nascuts entre el 2007 i el 2017. Les inscripcions en aquest campus cal fer-les telemàticament a través del web del Consell Esportiu del Tarragonès (www.cetarragones.cat).\nPel que fa al casal d'estiu 'Gaia i les boles de Drac', que dirigeix tècnicament l'entitat Viu Lleure, s'estén des del 28 de juny al 6 d'agost i les activitats que preveu, es faran al gimnàs de l'Escola La Portalada. Hi poden assistir els menors de 14 anys. L'aforament màxim per aquest campus és de 60 nens i nenes i les inscripcions en aquest campus cal fer-les telemàticament a través del web de l'entitat Viu Lleure (www.viulleure.cat).\nEs dóna la circumstància que aquesta és la segona edició d'aquest casal de lleure, cosa que s'ha remarcat des del consistori donada la bona resposta de la iniciativa que es va dur a terme l'any passat i, sobretot, la de la Setmana Santa passada.\nAmbdós casals se cenyeixen a les mesures de seguretat i higiene que marca el PROCICAT per la situació pandèmica provocada per la Covid-19, i que la ràtio per infant és d'un monitor per cada deu nens i nenes. L'edil també ha recordat que l'estiu passat es va donar servei a més de 300 infants molts dels quals repetien l'experiència setmanalment.


Tinc entès: Digue'm què resols i et contracto\nEs busquen solucions concretes, i no tant funcions\nEl mercat laboral contracta cada cop més en base als problemes que podem solucionar i als assoliments que podem proporcionar, i no tant en base a les funcions que podem cobrir, com sempre s’ha fet.\nEs diu que els canvis al mercat laboral es deuen a la globalització i al canvi tecnològic. La globalització fa que qualsevol sobre la faç de la terra pugui competir amb nosaltres, i el canvi tecnològic fa que el que avui funciona demà quedi desfaçat.\nSi la distància no és un impediment, qualsevol persona pot competir amb nosaltres\nTot això fa que l’entorn econòmic sigui molt volatil i inestable, on tothom corre el risc de quedar-se fora de lloc sinó pot produir bons productes a bon preu, ja que sempre hi haurà algú que millori el que fem, o que accepti fer-ho per menys diners.\nPer poder competir, les empreses tenen molta pressió a sobre, i només buscaran contractar a aquells que puguin aportar alguna cosa que permeti a l'empresa millorar i estar al dia. D'altra banda, com que no tenen assegurats els ingressos, perquè demà pot aparèixer un producte millor o un competidor més econòmic, els hi costa més mantenir despeses fixes, com els sous.\nCanvi de mentalitat respecte la nostra trajectòria laboral\nTot aquest canvi ens pot obligar a replantejar-nos el sistema educatiu i la manera com enfoquem les nostres carreres laborals. El sistema educatiu certifica que tenim una sèrie de coneixements bàsicament teòrics, però això no ens fa gaire empleables, perquè no ens fa capaços de resoldre coses que tinguin valor avui en dia.\nResumint, fins ara ens preguntaven “què has fet fins ara?”, mentre que cada cop ens preguntaran més “quin problema resols?” i ens posaran a prova per veure si efectivament ho resolem. O més encara, enlloc de CV, tindrem una pàgina web de presentació dels nostres serveis, i es posaran en contacte amb nosaltres si aquests serveis són el que busquen.\nTot això també em fa pensar que haurem de basar la nostra carrera en reptes que ens agradin. És horrible haver de competir en una cosa que no et diu res, només vius el pitjor de les situacions difícils, ser un munt de nervis i d’inseguretat i passar-ho molt malament, perquè et veus eliminat al no poder estar a l'alçada. Fent coses que ens agraden i creiem que se'ns donen bé almenys podrem mantenir cert entusiasme i confiança davant els reptes.\nPublicat per Didac Díaz a 7:44


100 millors pressupostos per a la vida 2020 - Cites Pedia\n111 cites i dites\nMolta gent segueix explicant el nombre d’anys que viuen, però no hauria de ser així. És important fer-ho assegureu-vos que visqueu aquests anys i assegureu-vos que hi ha prou vida en tots aquells anys que visqueu.\nDe vegades, assistim a tants alts i baixos a la nostra vida que deixem de veure el costat més brillant d’aquestes coses. Per descomptat, és possible que les coses no passin en funció del vostre desig tot el temps, però no heu de deixar que aquestes vibracions negatives destrueixin la positivitat dins vostre.\nHi hauria moments que podríeu trobar un fracàs, però és bo, ja que se sap que aquests mals moments us donaran les millors lliçons de la vostra vida. En aquest context, és important que passis per la secció cotitzacions de vida ja que us ajudaran a recuperar aquesta vibració positiva dins vostre.\nAquestes vibracions us ajudaran a carregar-vos una altra vegada de manera que us incrementeu una vegada més i, tot seguit, feu tot el que principalment voleu fer.\nLa vida mai no continuarà igual. A la vida, trobaríeu diversos casos que no passen segons el vostre desig. Tot i així, està bé i heu d’ajustar les coses a la vostra manera.\nTot no passarà a favor, però en alguns casos no tindreu opcions. Està bé recórrer tots aquests incidents de la vida ja que us donarien lliçons per a la vostra vida. La vostra experiència a la vida depèn de la manera en què es tractin els problemes que es presenten.\nSi sou prou savis, no us aferreu a coses que realment no importen gaire a la vostra vida. D'altra banda, sempre haureu de creure en recollir les vostres experiències de les incidències de la vida i després incorporar aquests aprenentatges al vostre futur.\nEls mals moments us donen millors lliçons de la teva vidai ho és tant, que obteniu les lliçons de la vostra vida amb aquests incidents. Aquests cotitzacions de vida sempre us ajudarà a recuperar aquella inspiració que probablement perdreu mentre camineu pels obstacles de la vostra vida.\nPer descomptat, són importants per garantir que s’omple d’energia una vegada més. A més, us preparen per preparar-vos perquè pugueu fer front a totes les dificultats que encara han de seguir.\nCom més lloeu i celebreu la vostra vida, més hi ha a la vida per celebrar-ho. - Oprah Winfrey\nLa vida és una benedicció per a tots nosaltres. És un viatge increïble que té la seva pròpia part ...\nViu la vida i oblida la teva edat. - Jean Paul\nSi voleu viure la vostra vida feliçment, no penseu en la vostra edat. Has de tenir en compte…\nQuan escriviu la història de la vostra vida, no deixeu a ningú més subjectar el bolígraf. - Harley Davidson\nLa vida és preciosa. És important que en fem un ús. Entre els alts i baixos, trobem ...\nAllà on la vida et planta, floreix de gràcia. - Proverbi francès antic\nEstima la vida que vius. Viu la vida que t'agrada. - Bob Marley\nLa vida és una benedicció i hauríem d’estar agraïts en cada minut que passa. Ens obre ...\nEleccions dures, vida fàcil. Eleccions fàcils, vida dura. - Jerzy Gregorek\nNo trobes la vida feliç. Tu ho fas. - Kimilla Eyring Kimball\nLa felicitat és una cosa que obtindreu en les coses més petites. I per esbrinar la felicitat, tu ...\nSi mires el que tens a la vida, sempre en tindràs més. - Oprah Winfrey\nLa vida és el millor professor que obtindreu. Res més que la vida t’ensenyarà més…


Edificis del Tecnocampus de Mataró, el parc científic del Maresme.\nBrowse: Home / 2018 / agost / 10 / Arquitectura de servei\nrondaller / 10 novembre 2020 / Leave a comment / El detall, Maresme\nEscultures i edificis del Tecnocampus de Mataró.\nSota el nom de Tecnocampus, el 2010 es va inaugurar a Mataró (Maresme) un ambiciós projecte que, amb els anys, s’ha consolidat com un important parc científic i d’innovació tecnològica.\nDiversos edificis del Tecnocampus de Mataró conformen el conjunt, on universitaris, empreses i emprenedors estan interconnectats.\nEls tres edificis principals van ser projectats per MBM, estudi d’arquitectura que, entre d’altres, és l’autor de la Vila Olímpica de Barcelona.\nMalgrat portar la signatura d’importants arquitectes com Oriol Bohigas, les edificacions, siguem sincers, mai guanyarien cap premi per la seva oblidable originalitat.\nAl recinte s’han col·locat un parell d’escultures. Una, realitzada per l’escultor mataroní Manuel Cusach, està dedicada a Puig i Cadafalch. A diferència d’altres obres seves, aquesta no em sembla de les més aconseguides i prefereixo no comentar-la.\nL’altra, situada davant l’entrada principal, s’anomena ‘Inici de vol‘. Realitzada per l’artista Perecoll, representa, segons paraules de l’escultor, l’aixecada de vol que fa la persona quan finalitza els seus estudis.\nL’obra és una reproducció a gran escala de la que es va concebre com a guardó del desè aniversari de l’Escola Universitària del Maresme (EUM), embrió del Tecnocampus.\nNascut a Mataró el 1948, Pere Coll, més conegut com a Perecoll, és un artista polifacètic que s’expressa amb diverses tècniques. A la major part de la seva producció hi predomina el color negre.\nA pocs metres s’aixeca un peculiar edifici, en part hotel i en part, residència geriàtrica. Construït a base de mòduls irregulars, presenta una interessant façana que alterna espais buits i plens, contrastant el blanc i el gris.\nDins aquest projecte realitzat per l’arquitecte Miguel Ángel Gallardo, destaca el bosc de pilars metàl·lics a l’entrada principal. Aquesta original solució crea una mena de vestíbul exterior, que trenca amb els volums tancats dels edificis propers.\nSituació: carrer d’Ernest Lluch 32, Mataró\nTecnocampus: mataro.cat – wikiwand.com\nMBM arquitectes: mbmarquitectes.cat – wikiwand.com\nEscultura Puig i Cadafalch: quimgraupera.blogspot.com\nEscultura Inici de Vol: pumsa.cat – esculturesmataro.wordpress.com\nEdifici hoteler: arquitectes.cat\nEtiquetes: arquitectura, escultura, hotel Ibis, Inici de vol, Madtaró, Perecoll, Tecnocampus\n← Apuntant als orígens\nLa remor de la vida →


CONVENI DE COL·LABORACIÓ ENTRE ALIMENTÒMICA, SL, I LA UNIVERSITAT DE LES ILLES BALEARS\nPalma, 6 de novembre de 2012\nD’una part, la Rectora de la Universitat de les Illes Balears, Magnífica Senyora Montserrat Casas Ametller, com a representant d'aquesta, segons el que estableixen la Llei orgànica 6/2001, de 21 de desembre, d'universitats, modificada per la Llei orgànica 4/2007, de 12 d'abril, i el Decret 64/2010, de 14 de maig, pel qual s'aproven els Estatuts d'aquesta universitat, publicats al BOIB 76, de 22 de maig (d'ara endavant, la UIB o la Universitat).\nI de l’altra, el senyor Fernando Prats Manresa, major d'edat, amb DNI número 43 083 395-W, que actua en representació d’Alimentòmica, SL, societat domiciliada a la cra. de Valldemossa, ParcBIT, carrer d’Isaac Newton, edifici Disset (17), 2n pis, porta 3C, bústia núm. 15, 07121 Palma (Illes Balears), constituïda mitjançant escriptura pública atorgada en data 24 d'octubre de 2011 davant el notari de Palma senyor Álvaro Delgado Truyols. Actua en la qualitat d'administrador únic, segons es desprèn de l'escriptura de constitució (d'ara endavant, la companyia).\nLa UIB i la companyia d'ara endavant seran denominades, individualment, la part, i conjuntament, les parts.\nLes parts, en la respectiva representació, atorguen el present acord i, en virtut de l'anterior,\nI. Que el grup de recerca de Bioquímica, Biologia Molecular, Nutrició i Biotecnologia de la UIB té actualment a la seva disposició l'ús de laboratoris d'investigació i una estructura cientificotècnica que li permeten desenvolupar estudis en el camp de l'alimentació i la salut.\nII. Que la companyia és una empresa de base tecnològica de la UIB i que entre Alimentòmica, SL, i la Universitat hi ha actualment una relació de col·laboració que té origen en un conveni marc de col·laboració subscrit per les entitats amb data 24 d'octubre de 2011.\nIII. Que la companyia té interès perquè el seu personal pugui utilitzar la infraestructura descrita en l'expositiu primer per al desenvolupament de la seva activitat de recerca i el desenvolupament de nous productes i resultats en el camp de l'alimentació i la salut; i que el grup de recerca té interès per, en la mesura en què la companyia es desenvolupi, poder dur-hi a terme activitats de col·laboració.\nIV. Per tot el que s’ha manifestat anteriorment, les parts, en la representació que ostenten, es reconeixen recíprocament capacitat legal suficient per atorgar el present conveni, i a aquest efecte, procedeixen a subscriure’l de conformitat amb les següents\nEl personal de la companyia podrà utilitzar la infraestructura del grup de Bioquímica, Biologia Molecular, Nutrició i Biotecnologia de la UIB per dur a terme les seves activitats d'investigació i desenvolupament, sempre sota les directrius del professor Andreu Palou Oliver. Aquest acord no implica l'existència de cap relació laboral entre el personal de la companyia i la UIB.\nRecíprocament, el personal del grup d'investigació podrà utilitzar la infraestructura de la companyia per al desenvolupament de les labors de R+D que li encarregui el director del grup d'investigació, sota les directrius de la companyia, i això no implica relació laboral amb aquesta.\nCom a contraprestació addicional a aquesta utilització, a partir de l'1 de gener de 2013 la companyia abonarà la quantitat de 2.500 euros anuals a la UIB durant el primer any, 3.750 euros durant el segon any i 5.000 euros anuals a partir del tercer any, quantitat que s'incrementarà anualment d'acord amb l'IPC.\nEn tot cas, es preveu l’ingrés del pagament al compte corrent 2051-0151-65-1014198336 de l'entitat bancària Sa Nostra, en els termes següents:\n50% del total abans del 31 de juliol\nrestants 50% abans del 31 de desembre.\n3. RESCISSIÓ DE L’ACORD\nAquest acord podrà ser denunciat per a alguna de les parts en qualsevol moment mentre romangui vigent, i les parts no tindran res a reclamar-se per aquest motiu, de manera que cessarà immediatament l'obligació de pagament per part de la companyia corresponent als mesos no vençuts, i s’hauran d'abonar a prorrata els vençuts i no satisfets.\n4. VIGÈNCIA DE L’ACORD\nLa vigència de l'acord és d'un any, que es prorrogarà automàticament i per períodes d'un any, si cap de les parts no comunica el contrari amb una antelació mínima de dos mesos abans del venciment.\nEn cas de conflicte, ambdues parts acorden sotmetre's a la jurisdicció dels tribunals de la ciutat de Palma.\nI per deixar-ne constància, com a prova de conformitat, les parts signen el present acord, en 2 (dos) exemplars però a un sol efecte, al lloc i en la data indicats a l'encapçalament.\nPer Alimentòmica, SL.,\nEl present conveni el va aprovar el Consell de Direcció de data 6 de novembre de 2012 i el va ratificar el Consell de Govern en data 18 de desembre de 2012, de conformitat amb el que estableixen els articles 24.2.24 i 147.2 dels Estatuts de la Universitat de les Illes Balears, aprovats pel Decret 64/2010, de 14 de maig (BOIB núm. 76, de 22 de maig).


Equipo Nizkor - El secretari general de Manos Limpias fitxa pel partit ultra Soluciona.\nEl secretari general de Manos Limpias fitxa pel partit ultra Soluciona\nLa formació ultra Soluciona, que proposa tancar els independentistes en una illa de Melilla, compta des d'ara amb el suport del secretari general del sindicat Manos Limpias, l'advocat Miguel Bernard, segons anuncia a la seva pròpia pàgina web. "Miguel Bernard destaca la seva identificació amb Soluciona degut sobretot al seu "compromís ètic" amb Espanya", afirma el partit. Bernard s'estrenarà com a militant destacat de Soluciona en un míting a Màlaga el 29 de març.\nAquesta no serà la primera incursió de Bernard en la política espanyola: als anys noranta ja va ser el secretari general del Frente Nacional de Blas Piñar durant uns mesos. Després de successius fracassos electorals, va optar per fundar el sindicat Manos Limpias i, des d'allí, denunciar tots de polítics i organitzacions que no combreguen amb la seva línia ideològica: José Luis Rodríguez Zapatero, Juan María Atutxa (PNB), Baltasar Garzón, Nunca Máis... L'últim denunciat pel sindicat ultra ha estat Artur Mas, pel delicte de "sedició".\nSoluciona, sorgida a l'entorn del diari Alerta Digital, destaca que Manos Limpias també va denunciar davant del Defensor del Pueblo la llei de matrimonis homosexuals, "i als Lunnis davant del Defensor del Menor per mostrar una família homoparental en un episodi".\nPerò Bernard no és l'únic fitxatge que ha fet Soluciona, que s'autodefineix com a partit "socialpatriota". El grupuscle Democracia Nacional també s'ha sumat a Soluciona, causant de retruc una crisi a la coordinadora extremista "La España en Marcha", organitzadora del boicot violent a la commemoració de la Diada a Madrid.\n[Font: Nació Digital, Barcelona, 06mar14]


Testimonis | Punt de Referència\nEl Jalal El Amri i el Mamadou Saliou són 2 joves que han participat en el programa de referents. Van arribar a l’entitat a punt de fer els 18 anys.\nDesprés de 3 anys, els dos joves encaminen la seva vida i la MªAngels i el Ferran continuen al seu costat: el Jalal és actualment estudiant universitari i el Mamadou està creant un projecte per a joves del seu país, el Senegal. El seu testimoni reflecteix la seva vivència a Punt, quines oportunitats els hi va oferir i de quina manera els ha ajudat a fer-se un lloc en la nostra societat.\nL’Alejandro Massana i la M Angels són dos voluntaris que han col.laborat amb el programa de referents. L’Alejandro també amb el d’Acull. Fa 4 anys van decidir donar als joves extutelats les mateixes oportunitats i estabilitat que ells havien tingut en la seva vida. Avui, el Djibi i el Jalal continuen formant part de les seves vides.\nEl seu testimoni reflecteix la seva vivència com a referents; els seus temors i dubtes de l’inici i el què ha representat en les seves vides aquesta experiència.\nEn Pere Arquillué i el Mag Lari també han tingut els seus referents.\nSi pensem un moment en les nostres vides segur que trobarem persones que ens han marcat positivament, que ens han ajudat en determinats moments a prendre decisions, …. sens dubte, han estat els nostres referents.\nEn aquests dos testimonis, en Pere i el Mag Lari ens parlen d’aquelles persones que han estat decisives en la seva vida.


Barcelona centra les protestes dels facultatius - Diari de Girona\nBarcelona centra les protestes dels facultatius\nEls sindicats xifren la participació a la vaga en un 77% a Catalunya, mentre que el Govern la rebaixa al 48%. Centenars de metges tallen la Gran Via i ocupen les seus de l'Institut Català de la Salut i de la patronal. L'ICS no limitarà el nombre de visites i ofereix remunerar l'excés de feina\n27.11.2018 | 00:51\nLa primera de les cinc jornades de vaga convocades pel sector mèdic tant als centres públics com concertats de l'atenció primària va tenir un seguiment ampli que es va deixar notar arreu del país. Barcelona va concentrar les protestes més multitudinàries. Els facultatius van manifestar-se pels carrers de la ciutat i van ocupar la seu de l'ICS i de la patronal.\nEls metges reclamen millores immediates tant pel que fa a la pressió assistencial, és a dir, a la càrrega de feina que suporten, com pel que té a veure amb recuperar el poder adquisitiu que han perdut durant els anys de les retallades. Sobre les xifres concretes de seguiment, hi va haver divergències en funció de la font. El Departament de Treball la va xifrar en el 44,76% al matí i el 48,42% a la tarda als centres de l'ICS, mentre que MC el va situar en el 77% en ambdós torns. A l'atenció primària de la sanitat concertada, Treball parla d'un 16,19% i d'un 35,14% respectivament. Metges de Catalunya apuja la xifra al 75% durant tot el dia. Més enllà de les xifres, un dels punts on l'aturada es va deixar sentir amb més força va ser Barcelona. Centenars de metges van tallar ahir la Gran Via i van ocupar el vestíbul de la seu de l'Institut Català de la Salut.\n«Volem més temps per als nostres pacients», «Vaga, vaga, vaga, la Primària ja no «traga»», «Menys discursos i més recursos» o «Argimon enganya a tot el món», en referència al director gerent de l'ICS, són algunes de les consignes que es van cridar en aquesta concentració. Després, els metges es van desplaçar a les portes de la seu de La Unió (Associació d'Entitats Sanitàries i Socials) per llegir un manifest on van reivindicar millores assistencials, laborals i retributives per a la sanitat concertada.\nXavier Lleonart, president del sector d'hospitals de Metges de Catalunya, va considerar que «la situació és insostenible» en aquest àmbit concret, perquè «la qualitat assistencial i la seguretat del pacient» estan «en perill». Cal recordar que recentment sindicats i patronal van signar el segon conveni col·lectiu de la sanitat concertada, però que el text no va comptar amb el suport de Metges de Catalunya, sindicat majoritari entre el col·lectiu de metges de la concertada, perquè no recull bona part de les seves reivindicacions. El nombre de visites que un metge de l'atenció primària ha d'atendre cada dia és un dels punts d'enfrontament principals entre Metges de Catalunya i l'ICS.\nLes propostes de l'ICS\nEl director gerent d'aquesta entitat pública, Josep Maria Argimon, va descartar limitar el nombre argumentat que pot «dificultar l'accessibilitat» al CAP. L'ICS aposta per reduir la població assignada a cada metge, de 1.500 a 1.300 pacients, i remunerar la sobrecàrrega de feina als professionals que vulguin assumir-la. En aquest sentit, ofereixen augmentar la plantilla en 400 metges (uns 20, gironins).\nLa direcció de l'ICS i els representants laborals dels metges es van tornar a reunir per intentar trobar un desllorigador a la situació que, al tancar aquesta edició, continuava amb la previsió de mantenir quatre jornades més d'aturades arreu de Catalunya.I entre els usuaris, resignació i comprensió amb els retards o anul·lacions de les visites. La majoria entenen i comparteixen les reivindicacions del col·lectiu i desitgen que aconsegueixin el que demanen.\nL'ICS xifra en un 50% el seguiment de la vaga dels metges als CAPs. Comarques


Samuel Sánchez, químic, constructor i propulsor dels nanorobots més petits del món | La torre del Palau\nLaura Pinyol | 20/03/2017 a les 07:00h\nArxivat a: Societat, ciència, Samuel Sánchez, Són i seran, anàlisi\nSamuel Sánchez, investigador de l'Institut de Bioenginyeria de Catalunya | Jordi Jon Pardo\nPrimera dificultat davant d’en Samuel Sánchez (Terrasssa, 1980), la confessió: no em puc imaginar quin aspecte té un nanorobot. I m’inquieta que hi hagi coses amb motors autopropulsats tan diminutes fabricades pel cervell que em somriu i diu, tranquil·la, és molt fàcil.\nEn el despatx de l’Institut de Biotecnologia de Catalunya (IBEC) al Parc Científic de la UB, connecta l’ordinador i encén una pantalla gegant amb braç articulat que es pot veure des de la taula de treball o des del sofà: “Sí, no és gaire normal tenir un sofà en un laboratori, però fem moltes connexions amb l’equip d’Stuttgart i és més còmode”. Apareixen dibuixets que s’assimilen a virus, bacteris i cèl·lules. “Per què fer-ho complex? Ens inspirem en estructures simples que ja són a la naturalesa. T’has d’imaginar un nedador petit o un peix”.\nHo diu qui les revistes científiques qualifiquen com el constructor del motor robòtic més petit del món. Penseu en aquest nedador minúscul que posa d’exemple: mil vegades més petit que el diàmetre d’un cabell. O un milió de vegades més petit que una pilota de ping-pong. Això sí, assevera: “Oblida’t del R2-D2 de l’Star Wars amb potes”. Estem parlant d’uns “bitxos” (pronunciat amb molt d’afecte) que tenen forma de virus (rodons) o de bacteris (tubs) d’unes dimensions entre cinquanta nanòmetres i cinquanta micres que en contacte amb un líquid “produeixen bombolletes que surten catalitzades en una direcció i impulsen el tub en l’altra: pura reacció química”.\nLa utilitat d’aquests nanorobots és múltiple i infinita. Som a les beceroles. Però aquest doctor en química ha publicat més de cent articles i el grup que lidera a l’IBEC de Barcelona i a l’Institut Max Plank d’Stuttgart ha registrat ja quatre patents sobre els seus prototips. Un dels usos més esperançadors d’aquesta tecnologia és el terapèutic: “Podrem carregar aquests nanorobots de fàrmac per atacar una cèl·lula cancerígena. Només es tracta de millorar la manera de controlar-los i dirigir-los amb un iman o un comandament a distància que els condueixi a lloc”. Com si fos senzill, eh, que ho diu.\nParla de nanòmetres (unitat de longitud equivalent a la milionèsima part del mil·límetre) amb la mateixa naturalitat de qui podria comptar quilòmetres. I de quilòmetres també n’ha fet perseguint aquesta estela de la investigació puntera. Però situem-nos. Samuel Sánchez és un rubinenc nascut a Terrassa que va estudiar als Maristes, al IES Duc de Montblanc i a la UAB. Com a estudiant no destacava en excés “estava en el Top 10 del meu curs” i el primer curs de química a la universitat el va passar justet. Però va ser l’estudiant que més matrícules d’honor treia a les assignatures de laboratori –“ és que a mi és el que m’agrada”.\nUna causa d’aquesta discreció acadèmica va ser la seva incapacitat per dir que no i simultaniejar múltiples activitats. Una incapacitat que, tant llavors com en els anys successius, li ha omplert l’agenda i els dies de mil altres compromisos -a banda de les hores que exigeix una carrera científica en un laboratori– que l’han connectat amb el món. Però som als anys preuniversitaris, encara, i Samuel a banda d’estudiar, dóna classes, juga a bàsquet amb el Rubí i fa d’entrenador. Circumstància que s’anirà repetint fins al doctorat: més classes a secundària a l’Escola El Petit Estel de Terrassa – “ser el profe de mates et fa ser el profe antipàtic, però en canvi amb els alumnes de física era molt divertit, perquè eren uns motivats”- classes com a professor associat de la Facultat de Química, investigació doctoral, més entrenaments de bàsquet amb l’Sferic Terrassa.\nAbans de començar el doctorat, però, fa una beca d’Erasmus a Holanda (la primera beca de la seva carrera). Quan torna es troba la família en un procés entrebancat de divorci i creu que és el moment d’anar-se’n a viure amb els amics de tota la vida: el Jordi, l’Òscar, i després el Miquel. Els uneix una circumstància vital: és una nit de festa major de l’Autònoma i ho acaben de deixar amb les seves parelles. 23 anys, una casa adossada al barri de Can Fatxó, doctorands. Tota la vida per davant.\nSamuel Sánchez, investigador de l'Institut de Bioenginyeria de Catalunya Foto: Jordi Jon Pardo\nPerò una nit del febrer del 2004, Samuel arriba a casa i anuncia als seus amics: “He conegut la dona de la meva vida”. És la Lorenia, estudiant mexicana del màster de Polítiques Europees a la UAB, que al cap de poc ha de tornar a Mèxic. Se’n va a buscar-la i decideixen viure junts. Quan tornen ja ho fan en un pis de Terrassa, a tocar de la pista de l’Sferic. I es prometen. I aquesta propulsió que tenen les bombolletes dels seus nanorobots també el projecten a ell com un bòlid vivint la vida intensament, i amb molta precocitat. Potser per això es casa tres vegades amb la Lorenia en un sol any (als jutjats, al setembre en una festa que s’ha de posposar pel naixement del Sebastián, que fan coincidir amb el bateig del seu fill, i després a Acapulco).\nÉs possible ser creient per un científic que pensa amb nanòmetres? “Bé, hi ha un punt de desconfiança científica evident, però a vegades m’ha anat bé resar, com en el part complicat de la Julia”. Però no avancem esdeveniments.\nEl 2007, acabat de ser pare i amb un sou repartit entre l’escola, la universitat i el bàsquet, rep l’avís d’un post doctorant, Martin Pomero, que és al Japó (Tsukuba Science City) que hi ha d’anar. Demana una beca d’estada a l’estranger per tres mesos i cap allà. “El més semblant a Mart és Japó” diu que va dir la seva dona. “Un món sense papereres que és el contrast total entre l’alta tecnologia i la tradició”. En aquell altre univers, troba totes les facilitats per a la investigació. I hi aprèn “el silenci, que cal escoltar fins a la última paraula, que cal tenir temps per respirar”. Però Samuel és la suma de intensitat i impossibles.\nTorna a Barcelona, publica els articles de la seva investigació, acaba la tesi sobre sensors, la seva especialitat. L’avisen de nou que hi ha una vacant. Li deneguen la beca de Juan de la Cierva per quedar-se aquí “gràcies al Ministeri he fet carrera” i de nou cap al Japó. Som l’any 2008 i en una conferència a la Repúblcia Txeca de Joseph Wang té una revelació: li ensenyen un nanorobot, mida bactèria. Al Japó, doncs, es posa a treballar amb aquesta idea i en dos setmanes en reprodueixen molts. Escriu els seus resultats al director del Grup de Dresden (Alemanya) per col·laborar. El convencen perquè hi vagi i creu que és un millor destí per a la família (“El Japó era a 5.000 euros i 12 hores de distància tant d’aquí com de Mèxic”). Té 29 anys i l’oportunitat de liderar l’equip de Dresden.\nAssoleix l’ èxit, conquista la confiança de l’investigador que dirigeix el centre fins que li donen el projecte de la UE ERC-Starting Grant d’un milió i mig d’euros per investigar. Llavors comencen les tibantors amb el seu cap i descobreix una constant humana: la competitivitat i l’enveja són alhora benzina i antídot. Un científic que topa amb un intangible: hi ha emocions humanes que no tenen substrat químic.\nEs deprimeix. Viu amb pressió. Fins que rep una trucada del millor centre del món en nanorobòtica. És a Stuttgart i s’hi instal·la de nou amb la família. Mentrestant, com ha fet a Dresden, manté les aficions: entrena a bàsquet diferents equips de nois i noies, de segona divisió. Va amunt i avall per complir els seus compromisos, però l’estrés i una displàsia de naixement al maluc compliquen la resta. Comencen operacions, períodes de recuperació; no hi ha temps per tot.\nSamuel Sánchez és un dels pocs exemples de talent exportat que han estat repatriats. Si una beca denegada el va enviar al Japó i a Alemanya, l’oferta d’ICREA a través de Josep Samitier, director de l’IBEC, el va tornar a Catalunya “però sóc conscient que no passa sempre”.\n“Casa és aquí” tot i que viu un cosmopolitisme molt entrenat: una mica d’Holanda, més del Japó, una mica d’Alemanya, una família de la Lorenia que és de Mèxic i una família que és a Rubí. Avui viuen a Sant Joan Despí, “per intentar apropar la feina i la família” i ha deixat el bàsquet “no puc perdre’m els meus fills”, amb una petita recança: el Sebastián no en vol ni sentir a parlar, fa futbol. Parlant de futbol: "Ets més de Barça o de Madrid?" Respon amb evasives per ser que la pregunta és dicotòmica. “Sóc de la Penya”. Hi insisteixo (aprofitant que vacil·la): "Però el teu fill és més del Barça o del Madrid?" Respon que és “com un bon japonès i tria els millors: Messi i Cristiano”. Buf. Així, més de Llull o de Navarro? “De Llull, sens dubte”. Tocat!\nAquest és Samuel Sánchez. Acaba de rebre el Premi Nacional al Talent Jove de la Fundació Catalana per a la Recerca i la Innovació, que li lliuraran el proper 21 de març. Potser no és un nom tant sonor com el de Severo Ochoa però és molt probable que formi part del nomenclàtor d’avingudes, places o instituts d’investigació en el futur. En distància i temps? Això fa de molt mal dir, ell no compta amb els mateixos paràmetres que la majoria dels mortals.\nJoan Tamayo fa una anàlisi dels resultats del 26-J\nTroben el causant del color vermellós de l'aigua de la Font de la Botzegada\nMina de Terrassa denuncia noves pràctiques enganyoses


El geni de la llàntia i l’energia - Regió7\nPERSPECTIVES 2022 | REPSOL\nEl geni de la llàntia i l’energia\n«No és tolerable que les indústries parin, cosa que fa mal a l’ocupació, perquè no poden competir perquè l’energia és cara»\nJosu Jon Imaz · Conseller delegat de Repsol\n20·12·21 | 18:54 | Actualitzat a les 16:06\nSuposem que trobem una llàntia perduda, la freguem, i apareix un geni que ens proposa que li demanem tres desitjos sobre l’energia per a aquest any 2022 . La llàntia pot ser perfectament de querosè sostenible com el que produeix ja Repsol i que, per cert, emet menys CO2 en tot el seu cicle de vida que molts usos elèctrics.\nPrimer desig: que no ens falti energia. O sigui, el que tècnicament es coneix com a seguretat de subministrament. Per aconseguir-ho és important conèixer quina energia necessitarem per a les pròximes dècades: petroli, gas natural, electricitat renovable, biocombustibles avançats, emmagatzemament elèctric... Hem de garantir el recolzament i, com a mínim, la no demonització d’aquestes energies que necessitarem. Si les demonitzem o dificultem que la seva producció es pugui finançar, escassejaran com passa ara amb el gas i els preus seran elevadíssims.\nSegon desig: que l’energia tingui un preu raonable. Les famílies han de poder pagar-la. No és tolerable que les indústries parin, cosa que fa mal a l’ocupació, perquè no poden competir perquè l’energia és cara. Els avanço una idea que ajudaria a aquest objectiu: el Govern d’Espanya hauria d’exigir a la Unió Europea que, mentre duri aquesta emergència energètica, posi més drets de CO2 al mercat, perquè l’especulació financera no continuï apujant el preu de la llum i del cost que les indústries han de pagar per utilitzar el gas natural. La Comissió Europea ha de baixar a les necessitats reals de les famílies i de les indústries, guardant els manuals ideològics al calaix.\nTercer desig: que l’energia que produïm redueixi les seves emissions de CO2. Per fer-ho, hem d’utilitzar totes les tecnologies, sense que la ideologia i els determinismes en prohibeixin algunes. Més ciència i menys programa polític. Si substituir cinc cotxes dièsel per cinc dièsel nous costa menys als contribuents que subvencionar un elèctric i l’efecte sobre la reducció del CO2 és més alt, ¿per què no ho fem? ¿Per què preferim subvencionar els que tenen rendes més altes? Descarbonitzem l’economia, però al menor cost possible, i a més amb justícia social. Que els que paguin la transició energètica no siguin els llocs de treball industrials i les rendes mitjanes i baixes.\nSol·licitats els meus desitjos energètics per a l’any 2022, demano al geni afegir-ne un d’addicional. Que el que s’aprovi a les lleis, es compleixi. ¿Un exemple? Els requisits europeus per utilitzar biocombustibles avançats als nostres carburants han de ser aplicats i complerts a Espanya. Sense frau, com el que abunda. Hi ha empreses que els incompleixen i que introdueixen al seu lloc combustible que ve del petroli, més barat, cosa que provoca dany econòmic (menys pagament d’impostos), dany social (a l’ocupació de les empreses complidores) i dany mediambiental (més emissions de CO2). És fàcilment comprovable i punible. El discurs verd comença per castigar el defraudador mediambiental. I que no es preocupi el geni. El querosè de la llàntia és un biocombustible avançat.


Crònica Plenari 26 Juliol – Compromís per Benigànim\nPublicat el 27 de juliol de 2016 en General, Plens\nAquest darrer dimarts 27 de juliol va tindre lloc una sessió plenària ordinària a l’Ajuntament de Benigànim. El plenari va aprovar per unanimitat les dues mocions presentades pel Grup Municipal Compromís, una relacionada amb el reconeixement i suport al col·lectiu LGTB i altra de realització d’un procès de participació per a la selecció d’inversions.\nA continuació us oferim el resum dels nostres posicionaments per punts i les preguntes que vam transmetre a l’equip de govern.\n1. Aprovació de l’acta de la sessió anterior de data 31 de maig de 2016.\n2. Nomenament de regina i president de les Festes Patronals de 2016.\nEn aquest punt, el nostre portaveu Joan Sanchis va felicitar a Sílvia i a Erik per la seua elecció com a regina i president de les festes i va aprofitar per desitjar a tots els festers i festeres d’aquest any que gaudisquen de les festes.\n3. Modificació de crèdits Nº15.\nEn aquest punt, l’equip de govern proposava transferir crèdit pressupostàri d’unes partides a altres. Específicament, es proposava, entre d’altres, eliminar la partida “d’Inversions Generadores d’Ocupació”, una partida on en el debat sobre l’aprovació del pressupost l’equip de govern del PSOE havia assumit un compromís d’implementar mecanismes de participació ciutadana. Les partides que s’incrementaven eren fonamentalment la Fira de Comerç (les despeses de la qual ja ascendeixen a més de 25.000€) i altres relacionades amb el manteniment d’instal·lacions. Tenint en compte aquesta proposta, des del Grup Municipal Compromís vam fer una valoració negativa ja que s’eliminava una partida estratègica per a nosaltres com era la destinada a participació ciutadana. En paraules del nostre portaveu, l’equip de govern s’havia desdit completament en pocs mesos desprès de l’aprovació del pressupost d’un compromís públic que havia adquirit.\n4. Modificació de crèdits Nº16.\nEn aquest cas, l’equip de govern proposava una nova modificació pressupostària orientada a dotar de crèdit determinades partides per a fer possible l’adaptació d’un aula al CEIP Beata Inés per a iniciar la implantació preliminar d’un grup escolar de 2 a 3 anys, una nova mesura pilot implementada per la Conselleria d’Educació i liderada pel Conseller Vicent Marzà. Ací la proposta deduia recursos de partides de poca rellevància i amb cap tipus de valor estratègic per tant hi vam votar a favor d’aquesta modificació.\n5. Aprovació modificació Pla Econòmic-Financer 2016-2017.\nAquest punt proposava senzillament una modificació tècnica a les dades de liquidació pressupostària que s’havien aprovat al Pla Econòmic-Financer feia tot justs uns mesos. En tractar-se d’una qüestió merament tècnica votàrem a favor d’aquesta proposta.\n6. Determinació de la data i denominació de les dues festes locals per a l’any 2017.\nEs va aprovar la proposta de determinar dies festius locals el 21 de gener (Festa de la Beata Inés) i el 28 d’agost (dilluns, Festes Patronals).\n7. Aprovació de conveni amb Diputació per a eina “Inclusite” per a accessibilitat de la web.\nAquest punt proposava la subscripció d’un conveni amb la Diputació de València per implementar l’eina Inclusite a la web municipal. Aquesta és una eina dirigida a garantir l’accessibilitat de persones amb diversitat funcional al portal municipal. El nostre regidor, Joan Sanchis, va manifestar el nostre suport a la proposta al mateix temps que va demanar que es millore la qualitat general del portal web amb que ara mateix compta l’Ajuntament.\n8. Resolució contracte gestió del servei de ludoteca.\nLa persona adjudicataria havia demanat la resolució del contracte del servei de ludoteca municipal. Donat que es tractava d’una qüestió procedimental vam donar el nostre recolzament.\n9. Aprovació text refòs de la modificació Nº7 del PGOU, informe ambiental.\nEn aquest punt es proposava l’aprovació d’una modificació refosa al Pla General d’Ordenació Urbana, fonamentalment dirigida a permetre usos d’instal·lacions agrícoles en determinades parts del municipi. Es requeria l’elaboració d’un informe ambiental que ha estat inclòs en aquesta modificació. El nostre representant hi va votar a favor.\n10. Desestimació increment tarifes SEASA (aigua).\nAquest punt proposava rebujtar la proposta d’increment de les tarifes del servei d’aigua realitzada per part de SEASA, l’empresa adjudicataria del servei. El nostre portaveu va manifestar el recolzament a la proposta ja que compartíem el criteri dels tècnics de l’Ajuntament que argumentaven que no hi havia motius reals que justificaren aquesta sol·licitud.\n11. Moció Grup Compromís sobre el Dia de l’Orgull Lèsbic, Gai, Transexual i Bisexual.\nEn aquest punt el nostre regidor, Joan Sanchis, va proposar l’adoptació d’una declaració institucional en recolzament del col·lectiu LGTB i per iniciar accions de sensibilització i pel respecte de la diversitat. Els grups del PSOE i del PP van manifestar el seu suport a la moció, sent aquesta aprovada per unanimitat. Podeu descarregar ací la moció.\n12. Moció Grup Compromis per a la realització d’un procès de participació per a la selecció d’inversions dels PPOS 2017.\nLa participació ciutadana està sent una de les nostres reivindicacions claus des que entràrem a formar part de la corporació municipal. En aquest cas, i desprès de les demandes d’una proposta concreta, presentàvem una moció que proposava la realització d’un procès de participació amb els diners provinents d’una partida plenament assegurada i de quantia coneguda com és la dels Plans Provincials d’Obres i Serveis de la Diputació de València. De nou, el grup del PSOE va tornar a manifestar el seu escepticisme davant les nostres propostes de participació. El portaveu Cristobal Barceló va defensar la seua particular visió de la participació ciutadana, una visió que es redueix a tenir l’Ajuntament obert als veins, als plenaris, al diàleg i a les suggerències. Aquesta visió passiva, no obstant, oblida una dimensió fonamental com és la capacitat de decisió. No tan sols cal poder participar més enllà d’una vegada cada quatre anys sinó que a més cal que els veïns i veïnes tinguen poder per a prendre decisions com la selecció d’inversions. Tot i les reticències, fet que ha estat constant en els posicionaments de l’equip de govern del PSOE sobre aquest tema, el portaveu va manifestar el seu suport a la proposta, encara que va matitzar algunes qüestions que fan dubtar de la seua voluntat d’aplicació. Finalment, la moció va estar aprovada per unanimitat, també amb els vots favorables del grup del Partit Popular. Podeu descarregar ací la moció.\nPreguntes, Control i Fiscalització\nEn aquest punt vam formular diferents preguntes i propostes:\nVam preguntar si l’equip de govern està realitzant algun tipus de seguiment dels canvis en direccions de carrers i nous aparcaments.\nVam preguntar perquè la brigada d’obres municipals no respecta l’horari de treball regulat per la llei del soroll de la Generalitat, començant els seus treballs abans de les 8h amb les molèsties que això suposa per a alguns veïns i veïnes.\nVam preguntar sobre els problemes que hi han hagut amb els contenidors subterranis del fem de la Plaça Rei en Jaume, proposant també el replantejament d’aquest espai recuperant bancs i arbres per a que els veïns i veïnes puguen comptar amb aquest espai públic de trobada.\nVam preguntar si s’havia fet o es pensa fer una avaluació dels costos i beneficis derivats de la realització de la Fira del Comerç amb l’objectiu de millorar i adaptar aquest esdeveniments a les necessitats existents.\nVam plantejar una reflexió al voltant dels horaris establerts per al tancament de bars i pubs durant el període de les Festes Patronals. Aquests es veuen obligats a tancar a les 4h mentre que les orquestres poden continuar fent soroll fins a ben entrada la matinada.\nArxivat en: General, Plens\n← Acte de Campanya #aLaValenciana\nL’Ajuntament de Benigànim aprova una declaració de suport al col·lectiu LGTB i realitzarà accions de sensibilització →\nbeniganim@compromis.net Grup Municipal: Plaça Major, 3 Seu:


moianès.net, el portal del Moianès i rodalies - Un any de la comarca del Moianès “SOM COMARCA”\n· Biblioteca de Moià - Agenda octubre 2021\n· De l'Estany a Sant Cugat de Gavadons o de Coll Sa Sima\n· Èxtasi romànic\n· Biblioteca de Moià - Agenda d'agost i setembre 2021\n· STAGNUM'21 - Programació Cultural a L'Estany\n· Sant Jaume, dit de Marganell, en terme de Castellbell i el Vilar\n· Biblioteca de Moià - Agenda juliol 2021\nCastellterçol: Un any de la comarca del Moianès “SOM COMARCA”\nEnviat el Divendres, 22 d'abril a les 13:50:41 per Redaccio\nAra fa un any que es va oficialitzar la creació de la comarca del Moianès. Un any del procés participatiu. Un any de la votació de la llei al Parlament.\nPer aquest motiu el dissabte dia 23 d’abril (Sant Jordi) el Moianès organitza una festa de celebració del primer any de la comarca del Moianès, a les 6 de la tarda, a Cal Recader, a Castellterçol.\nLa festa comptarà amb activitats infantils, inflables, actuacions d’entitats del Moianès, una exposició de llibres relacionats amb el territori, lectura de textos del Moianès, etc...\nL’alcalde de Castellterçol, Isaac Burgos, donarà la benvinguda als assistents i a continuació el president del Consell Comarcal del Moianès, Dionís Guiteras parlarà sobre el primer any d’història. Tot seguit, la vicepresidenta primera del Consell Comarcal del Moianès, Anna Guixà, explicarà la feina feta i els projectes pel 2016. Tancarà l’acte l’honorable consellera de Governació i Relacions Institucionals de la Generalitat de Catalunya, Meritxell Borràs i Solé.\nEl Consorci del Moianès presenta dimarts el projecte “Moianès 42: Nous reptes, noves oportunitats, un nou model de gestió territorial”.\nEnguany el Consorci del Moianès executarà el projecte “MOIANÈS 42: nous reptes, noves oportunitats, un nou model de gestió territorial”. Mitjançant aquest projecte i aprofitant el moment de canvi que viu el territori per la creació de la comarca, es reforçarà la promoció de l’ocupació i es donarà suport a emprenedors i empreses per potenciar el desenvolupament econòmic del Moianès.\nPer a les persones que es troben en situació d’atur es crearan dos itineraris especialitzats en el sector de servei a les persones o en el sector agroalimentari i turístic. En ambdós casos es comptarà amb la implicació de les empreses del territori per professionalitzar als participants i oferir-los formació i pràctiques.\nD’altra banda, per a totes les empreses de la comarca, es duran a terme diferents accions formatives, assessorament especialitzat i es crearan reunions conjuntes i grups de treball per potenciar l’activitat econòmica del Moianès i incrementar la competitivitat de les empreses.\nLa presentació d’aquest projecte tindrà lloc el dimarts 26 d’abril, a les 7 de la tarda, al Centre Espai Escènic de Castellterçol.\nEn l’acte es presentarà el projecte “Moianès42: nous reptes, noves oportunitats. Un nou model de gestió territorial” i comptarà amb les següents conferències:\n- Innovació centrada en les persones per a la millora de l’ocupació a càrrec del Dr. Jordi colobrans, tecnoantropòleg.\n- Clústers com a eina de millora competitiva per a les empreses, a càrrec del Sr. Joan Martí, gerent de dinamització de Clústers a ACCIÓ – Agència per la competitivitat de l’empresa de la Generalitat de Catalunya.\nLa presentació també comptarà amb la presència de la Sra. Mercè Garau, Directora del Servei d’Ocupació de Catalunya i del president del Consorci del Moianès, Oriol Batlló, i finalitzarà amb una degustació de productes del Moianès – El Moianès Ve de Gust.